గృహ నిర్మాణం మరియు పట్టణ వ్యవహారాల మంత్రిత్వ శాఖ
అంతర్జాతీయ మహిళా దినోత్సవాన్ని జరుపుకున్న గృహనిర్మాణ, పట్టణ వ్యవహారాల మంత్రిత్వ శాఖ
పీఎంఏవై-యు మహిళా లబ్ధిదారులకు సత్కారం
111 లక్షల ఇళ్ళు పీఎంఏవై-యు కింద ఇప్పటివరకు మంజూరు
73 లక్షల ఇళ్ల నిర్మాణం ప్రారంభం; 43 లక్షలకు పైగా పంపిణీ
ప్రధాన్ మంత్రి ఆవాస్ యోజన-అర్బన్  మహిళా లబ్ధిదారులు, వివిధ స్థాయిలలో ఈ పథకంతో సంబంధం ఉన్న ఇతర మహిళల ప్రశంసనీయమైన ప్రయత్నాలను గౌరవించటానికి ప్రముఖంగా చూపడానికి గృహ మరియు పట్టణ వ్యవహారాల మంత్రిత్వ శాఖ  ఒక వర్చువల్ కార్యక్రమాన్ని నిర్వహించింది. ఈ కార్యక్రమం నిన్న 2021 అంతర్జాతీయ మహిళా దినోత్సవం సందర్భంగా నిర్వహించబడింది. గృహనిర్మాణ, పట్టణ వ్యవహారాల మంత్రి  శ్రీ హర్దీప్ ఎస్ పూరి మాట్లాడుతూ ప్రధాన భారతీయ తత్వాన్ని అందిపుచ్చుకునే “గ్రిహ్ స్వామిని” అనే స్ఫూర్తితో, గృహాన్ని స్త్రీ ఒక మానస కేంద్రంగా రూపొందిస్తుంది. ఇంటి యాజమాన్యం స్త్రీని శక్తివంతం చేయడమే కాక, ఆ ఇంటిని ఆమె కుటుంబానికి ఒక మంచి నివాస ప్రదేశంగా మారుస్తుంది. ఇల్లు వంటి ఆస్తితో, స్త్రీకి మెరుగైన భద్రతా భావం, గృహ నిర్ణయం తీసుకోవడంలో మరింత చురుకైన పాత్ర మరియు ఆర్థిక భద్రత వంటి భావం ఉంది" అని అన్నారు.
2022 నాటికి 'అందరికీ గృహం' కల్పించాలన్న గౌరవ ప్రధాని కలను సాకారం చేయడానికి మంత్రిత్వ శాఖ కట్టుబడి ఉందని, మెరుగైన గృహాలను పొంది ఉండడం మహిళలు, వారి పిల్లలు, మొత్తం కుటుంబపై అంతర్లీనమైన ప్రభావాలను కలిగి ఉందని నొక్కి చెప్పారు.
ఈ పథకం ప్రముఖంగా మహిళల్లో సాధికారత కల్పిస్తుంది. పిఎంఎవై-యు కింద నిర్మించిన లేదా సంపాదించిన ఇళ్ళు ఇంటి మహిళా సభ్యుడి పేరిట లేదా ఉమ్మడి పేర్లలో మొదటి పేరు మహిళతో ఉంటుంది. పిఎంఎవై-యు క్రింద ఉన్న ప్రతి ఇల్లు భద్రత, సురక్షణ మరియు జీవితానికి ఉండే ఒక గౌరవాన్ని నిర్ధారిస్తుంది, అలాగే టాయిలెట్ విద్యుత్ మరియు నీటి కనెక్షన్ వంటి ప్రాథమిక పౌర సౌకర్యాలను అందుబాటులో ఉంచుతుంది. ఈ కార్యక్రమంలో, మోహువా కార్యదర్శి శ్రీ దుర్గా శంకర్ మిశ్రా, పిఎమ్ఎవై  కింద ఇల్లు పొందిన తరువాత వారి జీవితంలో కలిగిన అనుభవాలను, వ్యవహార శైలి గురించి తెలుసుకోవడానికి వారి గృహాల సౌలభ్యం నుండి మహిళా లబ్ధిదారులతో సంభాషించారు. లబ్ధిదారుల ఇంటి వర్చువల్ టూర్ కూడా ఆన్లైన్లో వీక్షించే ఏర్పాటు చేశారు.
ఎంఓహెచ్యుఏ కార్యదర్శి ‘మాతృ శక్తిని’ అభినందించారు. ఇల్లు పొందిన తరువాత పిఎమ్ఎవై  ద్వారా సాధికారత పొందిన మహిళల భావనలను ప్రధానంగా ప్రస్తావించారు. గృహ యాజమాన్యం ద్వారా మహిళలను శక్తివంతం చేయడానికి ఈ పథకాన్ని గౌరవ ప్రధానమంత్రి భావించారని ఆయన పేర్కొన్నారు. "సొంతిల్లు ఉండాలనే లక్షలాది మంది కలలను సాకారం చేయడం ద్వారా వారికి ఆనందం ఇవ్వగలిగినందుకు మేము అదృష్టంగా భావిస్తున్నాము" అని ఎంఓహెచ్యుఏ కార్యదర్శి అన్నారు.
శ్రీ మిశ్రా పిఎమ్ఎవై  మహిళా లబ్ధిదారుల స్ఫూర్తిదాయకమైన కథల సంకలనం ‘పిఎమ్వై  ద్వారా మహిళలను సాధికారపరచడం’ అనే సంకలనాన్ని విడుదల చేశారు. ఈ లబ్ధిదారులను 2021 జనవరి 1 న గౌరవ ప్రధానమంత్రి జిహెచ్టిసి-ఇండియా ఆధ్వర్యంలో లైట్ హౌస్ ప్రాజెక్ట్స్  ప్రారంభించినప్పుడు సత్కరించారు. ఈ జీవితాన్ని మార్చే కథలు మహిళలకు స్ఫూర్తినిస్తాయని ఆయన అన్నారు.
‘పిఎంఎవై  అవార్డ్స్ 2021 - 100 డే ఛాలెంజ్’ ను కూడా ఎంఓహెచ్యుఏ కార్యదర్శి ప్రారంభించారు. ఇది మిషన్ వ్యవధిలో వేగంగా పూర్తి చేయడానికి మరియు గృహాల పంపిణీకి రాష్ట్రాలు / యుటిల మధ్య ఆరోగ్యకరమైన పోటీని ప్రోత్సహిస్తుంది. ఈ ఛాలెంజ్ ప్రాముఖ్యతను తెలియజేస్తూ, మోహూవా కార్యదర్శి, అన్ని రాష్ట్రాలు / యుటిలు / యుఎల్బిలు మరియు ఇతర వాటాదారులను అమలు మోడ్లోకి తీసుకురావాలని మరియు ఇళ్ళు పూర్తయ్యేలా మరియు లబ్ధిదారులకు సకాలంలో అందజేయాలని కోరారు.
2021 సంవత్సరం మిషన్కు చాలా కీలకమని, దానితో సంబంధం ఉన్న వ్యక్తులు లక్ష్యాలను సాధించడానికి కృషి చేయాలని ఎంఓహెచ్యుఏ కార్యదర్శి అన్నారు.
ఎంఓహెచ్యుఏ, 'అందరికీ ఇల్లు' విభాగం జెఎస్&ఎండీ శ్రీ అమృత్ అభిజాత్ ‘పిఎంఎవై  అవార్డులు - 100 డే ఛాలెంజ్’ వివరాలు, పారామితుల గురించి రాష్ట్రాలు / యుటిలకు వివరించారు. "దేశ ప్రజలకు పిఎంఎవై  కింద ఆశించిన ఫలితాన్ని ఇవ్వడానికి, రాష్ట్రాలు / యుటి లు మిషన్ కి సంబంధించిన సూక్ష్మ నైపుణ్యాలకు అనుగుణంగా పనిచేయాలి, 100% ఫలితాన్ని ఇవ్వాలి" అని ఆయన అన్నారు.
కార్యక్రమం చివరిలో పట్టణ స్థానిక సంస్థలు ‘పిఎంఎవై  ద్వారా మహిళలను సాధికారపరచడం’ పై ప్రధానంగా సమూహ చర్చ జరిగింది. ఇందులో లబ్ధిదారులు తమ ఇళ్ళు మరియు వారి సాధికారత అనుభవాలు, అనుభూతుల గురించి అభిప్రాయాలను పంచుకున్నారు.
పిఎంఎవై  ఆరేళ్ళ నుండి అమలులో ఉంది. ఇప్పటివరకు, 112 లక్షల గృహాల డిమాండ్కు గాను, మంత్రిత్వ శాఖ 111 లక్షల గృహాలను మంజూరు చేసింది; అందులో 73 లక్షలు ప్రారంభం అయ్యాయి, 43 లక్షలకు పైగా పంపిణీ జరిగాయి.